b'\n_START_ARTICLE_\n\xc5\xa0eikat Akrabi\n_START_SECTION_\nPovijest\n_START_PARAGRAPH_\n\xc5\xa0eikat Akrabi odvojio se od Sultanata Lahej u 18. stolje\xc4\x87u. Nakon \xc5\xa1to je Britanija zauzela luku Aden 1839. godine, ona im je postala predstra\xc5\xbea i odsko\xc4\x8dna daska za \xc5\xa1irenja britanskog utjecaja na Ju\xc5\xbenu Arabiju i Rog Afrike. To se naro\xc4\x8dito odrazilo na neposredno zale\xc4\x91e luke Aden, pa tako i na maleni \xc5\xa0eikat Akrabi. Tako da je on bio jedan od izvornih Devet kantona, koji su prvi potpisali ugovor o za\xc5\xa1titi s Britanijom 1895. godine i postao dio Protektorata Aden._NEWLINE_\xc5\xa0eikat Akrabi se u velja\xc4\x8di 1960. godine pridru\xc5\xbeio novoizmi\xc5\xa1ljenoj britanskoj kolonijalnoj tvorevini Federaciji Arapskih Emirata Juga, te potom u sije\xc4\x8dnju 1963. i Ju\xc5\xbenoarapskoj Federaciji._NEWLINE__NEWLINE_Posljednji \xc5\xa1eik ove feudalne dr\xc5\xbeavice bio je: Mahmud ibn Muhammed Al Aqrabi, koji je razvla\xc5\xa1\xc4\x87en 1967. kad je ukinut \xc5\xa0eikat Akrabi, te osnovana Narodna Republika Ju\xc5\xbeni Jemen, koja se ujedinila s Sjevernim Jemenom 22. svibnja 1990. u dana\xc5\xa1nju dr\xc5\xbeavu Republiku Jemen.'